VIBHA ทุ่ม 208.96 ลบ.ใน”โรงพยาบาลวิภาราม” เพื่อขยายสาขา-เพิ่มทุนในกลุ่ม
VIBHA ทุ่ม 208.96 ลบ.ใน"โรงพยาบาลวิภาราม" เพื่อขยายสาขา-เพิ่มทุนในกลุ่ม
22 ก.ย. 2558

บริษัท โรงพยาบาลวิภาวดี จำกัด (มหาชน) หรือ VIBHA เปิดเผยว่า บริษัทมีมติอนุมัติให้ลงทุนในหุ้นสามัญเพิ่มทุนของ บริษัท โรงพยาบาลวิภาราม จำกัด ซึ่งเป็นบริษัทร่วม โดยจะใช้สิทธิซื้อหุ้นเพิ่มทุนตามสิทธิของผู้ถือหุ้นเดิมตามสัดส่วนในอัตรา 10 หุ้นเดิมต่อ 1 หุ้นใหม่ คิดเป็นจำนวน 5,224,040 หุ้น ราคาหุ้นละ 40 บาท เป็นเงินรวม 208,961,600 บาท
โดยมีวัตถุประสงค์เพื่อขยายสาขาอีก 2 แห่งคือ โรงพยาบาลวิภาราม – สมุทรสาคร จ.สมุทรสาคร และ โรงพยาบาลวิภาราม – นวมินทร์ กรุงเทพฯ เพื่อเพิ่มทุนอีก 2 แห่ง คือ โรงพยาบาลวิภารามอมตะนคร จ.ชลบุรี และโรงพยาบาลวิภาราม-ปากเกร็ด จ.นนทบุรี
นอกจากนี้ยังมีมติให้ความช่วยเหลือทางการเงินแก่บริษัท โรงพยาบาลวิภาราม จำนวนเงิน 90 ล้านบาท เนื่องจากบริษัทมีวงเงินสินเชื่อคงเหลือเพียงพอที่จะให้ความช่วยเหลือได้ ขณะเดียวกันยังเป็นการบริหารการเงินให้มีประสิทธิภาพ โดยบริษัทจะได้รับผลตอบแทนส่วนต่างดอกเบี้ยจำนวน 1% และยังส่งเสริมการดาเนินงานของบริษัทร่วมให้มีประสิทธิภาพ ซึ่งจะนำมาซึ่งผลตอบแทนที่ดีได้ต่อไป โดยที่ผู้ถือหุ้นรายอื่นยังไม่มีความพร้อมในการให้ความช่วยเหลือทางการเงินแก่บริษัทร่วมในขณะนี้